CELEX: C2004/262/85
Language: el
Date: 2004-10-23 00:00:00
Title: Υπόθεση Τ-312/04: Προσφυγή του Vittorio Di Bucci κατά της Επιτροπής των Ευρωπαϊκών Κοινοτήτων, η οποία ασκήθηκε στις 22 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/45
            
         Προσφυγή του Vittorio Di Bucci κατά της Επιτροπής των Ευρωπαϊκών Κοινοτήτων, η οποία ασκήθηκε στις 22 Ιουλίου 2004
   (Υπόθεση Τ-312/04)
   (2004/C 262/85)
   Γλώσσα διαδικασίας: η γαλλική
   Ο Vittorio Di Bucci, κάτοικος Βρυξελλών, εκπροσωπούμενος από τους Marc van der Woude και Valérie Landes, δικηγόρους, άσκησε στις 22 Ιουλίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του γενικού διευθυντή της νομικής υπηρεσίας να του χορηγήσει ένα μόνο μόριο προτεραιότητας κατά τις προαγωγές του 2003, η οποία απόφαση επικυρώθηκε και οριστικοποιήθηκε με την απόφαση της αρμόδιας για τους διορισμούς αρχής (ΑΔΑ) με την οποία απορρίφθηκε σχετική ενδικοφανής προσφυγή,
            
         
               —
            
            
               να ακυρώσει την απόφαση της ΑΔΑ να μην του χορηγηθεί κανένα μόριο ειδικής προτεραιότητας από την «Comité de promotion pour activités supplémentaires» (επιτροπή προαγωγών για πρόσθετες δραστηριότητες) κατά τις προαγωγές του 2003,
            
         
               —
            
            
               να ακυρώσει την απόφαση της ΑΔΑ να του χορηγήσει συνολικά 20 μόρια κατά τις προαγωγές του 2003, τον κατάλογο προακτέων από τον βαθμό Α5 υπαλλήλων για τις προαγωγές του 2003, τον κατάλογο των προαχθέντων στον βαθμό Α4 υπαλλήλων κατά τις προαγωγές του 2003 και, σε κάθε περίπτωση, την απόφαση να μην περιληφθεί ο προσφεύγων στους ως άνω καταλόγους,
            
         
               —
            
            
               να ακυρώσει, καθόσον αυτό είναι απαραίτητο, την απόφαση περί απορρίψεως της ενστάσεώς του,
            
         
               —
            
            
               να καταδικάσει την καθής δικαστικά έξοδα.
            
         Λόγοι ακυρώσεως και κύρια επιχειρήματα:
   Οι λόγοι ακυρώσεως και τα κύρια επιχειρήματα είναι όμοια με τα προβληθέντα στην υπόθεση Τ-311/04, José Luis Buendia Sierra κατά Επιτροπής.